title: Krez ar gwellañ reder yaouank
text: Krez ar gwellañ reder yaouank, er marc'hhouarnerezh, a vez roet d'ur reder dindan 25 bloaz (pe 21 bloaz hervez reolennoù ar genstrivadeg) an uhelañ ar gwellañ e blas er renkadur hollek (n'eo ket ret bezañ gounezet ar redadeg gantañ).
  
  Da geñver ar redadeg a-dennadoù e vez loreet ar reder-se gant ur c'hrez disheñvel-mik e liv (gwenn peurliesañ)  diouzh ar re all.
  
  M'emañ ar gwellañ reder yaouank e penn ar renkadur hollek, ar renkadur dre boentoù pe renkadur ar gwellañ kraper e vo ret groñs dezhañ gwiskañ unan eus ar c'hrezioù-mañ, peurliesañ diouzh an urzh da-heul :
   Renkadur hollek (ar c'hrez melen  e Tro Bro-C'hall war varc'h-houarn),
   Renkadur dre boentoù (ar c'hrez gwer  e Tro Bro-C'hall war varc'h-houarn),
   Renkadur ar gwellañ kraper (ar c'hrez piz warnañ  e Tro Bro-C'hall war varc'h-houarn)
  ha douget e vo krez ar gwellañ reder yaouank gant an hini renket da eil neuze.
  
  Da geñver Tro Breizh war varc'h-houarn 2012 e oa Daan Olivier (Izelvroioù) gwellañ reder yaouank ar redadeg-mañ, da skouer.
  
  Marc'hhouarnerezh e Breizh